cyanic-selkie/wikianc huggingface dataset:
Romano Prodi
Ríkisstjórn Prodis átti ævinlega í erfiðleikum vegna skorts á stuðningi frá kommúnistum sem voru óbundnir af málefnaskrá kosningabandalagsins. Á endanum sagði hann af sér embætti og Massimo D'Alema tók við forsætisráðuneytinu. 1999 stofnaði Prodi sína eigin stjórnmálahreyfingu Ítalska demókrataflokkinn sem átti að minna á Demókrataflokkinn í Bandaríkjunum. Sama ár var hann útnefndur forseti framkvæmdastjórnar Evrópusambandsins.
Í stjórnartíð hans urðu nokkrir merkisáfangar í sögu Evrópuráðsins, meðal annars upptaka Evrunnar 2002 og stækkun Evrópusambandsins til austurs 2004.
Þegar forsetatíð hans lauk var aftur litið til hans sem leiðtogaefnis vinstri-miðflokkanna og 2005 bauð nýtt kosningabandalag, Einingarbandalagið (L'Unione) með þátttöku hluta kommúnistaflokksins, fram í sveitarstjórnarkosningum.
Í janúar 2008 gerðist það að dómsmálaráðherrann, Clemente Mastella, leiðtogi lítils miðjuflokks, UDEUR Popolari, sagði af sér eftir að eiginkona hans var sett í stofufangelsi sökuð um spillingu. Í upphafi lýsti hann yfir áframhaldandi stuðningi við ríkisstjórnina en dró hann síðan til baka. UDEUR er með þrjá öldungadeildarþingmenn og því var meirihluti Prodis þar í reynd fallinn. Vegna þessa lét Prodi aftur reyna á traustsyfirlýsingu í báðum deildum 23. janúar en í þetta sinn var hún felld af öldungadeildinni með 161 atkvæði gegn 156. Einn sat hjá. Meðal þeirra þingmanna vinstri-miðjubandalagsins sem greiddu atkvæði gegn stjórninni voru, auk Mastella, Lamberto Dini, Domenico Fisichella og Franco Turigliatto.
6. febrúar 2008 leysti Napolitano forseti þingið upp og boðaði til nýrra kosninga. Prodi tilkynnti að hann myndi ekki verða forsætisráðherraefni vinstriflokkanna í annað sinn og tók Walter Veltroni við sem leiðtogi þeirra. Í kosningunum í apríl vann nýstofnaður hægriflokkur, Hús frelsisins, undir forystu Berlusconis, nokkuð góðan sigur og myndaði ríkisstjórn en þurfti að reiða sig á stuðning Norðursambandsins til að halda meirihluta í báðum þingdeildum.
Frikjur
Frikjur (fræðiheiti: Lepraria) er ættkvísl fléttna og eru flokkaðar sem hrúðurfléttur. Frikjur eru af Breyskjuætt. Þal frikja er samansett úr hraufukornum sem eru þörungahnúðar umvafðir sveppnum.
Ekki er enn vitað hvernig eða hvort kynæxlun fair fram innan ættkvíslarinnar en vitað er að tegundamyndun á sér stað innan hennar. Sumar tegundir geta myndað bleðlinga og litið út fyrir að vera blaðlaga.
Ekki er auðvelt að greina milli tegunda frikja og yfirleitt er heiti hellisfrikja notað yfir frikjur, aðrar en mosafrikju, sem ekki er hægt að greina til tegunda.
Jörundur Garðar Hilmarsson
Jörundur Garðar Hilmarsson (15. mars 1946 – 13. ágúst 1992) var málfræðingur með samanburðarmálfræði indóevrópskra mála sem sérgrein. Hann var stórvirkur fræðimaður og fékk fjölda greina birtar í ritum helguðum málvísindum. Jörundur varði doktorsritgerð sína við háskólann í Leiden 4. september 1986, og bar hún titilinn: Studies in Tocharian Phonology, Morphology and Etymology with special emphasis on the o-vocalism
Eitt helsta áhugamál Jörundar var indó-evrópska tungumálið tokkaríska. Tók hann sér það verk fyrir hendur að rita ítarlega orðsifjabók fyrir tungumálið, verk sem hann vann að af mikilli elju. Ótímabær dauði Jörundar varnaði honum þess að ljúka verkinu, en bróðurpartur þess var gefinn út 1996 í tímaritinu Tocharian and indo-european Studies Vol 5. undir heitinu: Materials for a Tocharian Historical and Etymological Dictionary
Innsetningarröðun
thumb|Myndræn framsetning á vinnslu innsetningarröðunar. Innsetningarröðun er einfalt röðunarreiknirit, sem ber saman óröðuð stök, og byggir raðaðan lista eitt stak í einu. Hann er mun óhagkvæmari en til dæmis snarröðun og hrúguröðun þegar raða á stórum listum, en hefur þó ýmsa kosti.
Hægt er að hugsa sér virkni innsetningarröðunar þannig að við hverja ítrun sé eitt stak fjarlægt úr inntaklista, og því stungið inn á réttan stað í raðað úttakslista. Þetta er gert þar til engin stök eru eftir í inntakslistanum, en þá er úttakslistanum skilað. Ekki skiptir máli í hvaða röð stökin í inntakslistanum eru valin.
Venjulega er röðunin útfærð þannig að aðeins sé unnið á inntakslistanum, en ekki raðað inn í sérstakan úttakslista. Þá má hugsa sér að eftir k ítranir, innihaldi listinn k fyrstu stök listans röðuð, en stök k+1 til n eru óröðuð (ef listinn er n-stök að lengd). Í hverju skrefi er síðan stak k+1 tekið, og stungið inn á réttan stað í listann, og hin ímynduðu skil í listanum á milli þess raðaða og óraðaða færast fram:
verður:
en þá eru öll stök > x flutt til hægri þegar þau eru borin saman við x.
Algengustu útgáfunni, sem vinnur á fylkjum, má lýsa á eftirfarandi hátt:
Hér má sjá einfaldan sauðakóða sem sýnir þessa aðferð útfærða:
insert (array a, int length, value) { int i = length - 1; while (i >= 0 && a[i] > value) { a[i + 1] = a[i]; i = i - 1; }     a[i + 1] := value; } insertionSort (array a, int length) { int i = 0; while (i < length) { insert(a, i, a[i]); i = i + 1; } }
Einnig getur verið áhugavert að sjá útfærslu í fallaforritunarmáli eins og Standard ML
Gott og slæmt inntak
Í besta falli er innsetningarröðun O(n), ef listinn sem það fær er þegar raðaður. Þá þarf aðeins að að bera hvert stak í listanum saman við stakið á undan, og sjá þannig að listinn er raðaður. Sams konar inntak væri versta mögulega inntak fyrir snarröðun, þar sem röðun á röðuðum lista er O(n2). Þannig getur það hjálpað okkur ef við vitum að listi er að miklu leyti raðaður, að nota innsetningarröðun í stað snarröðunar.
Í versta falli er reikniritið O(n2), ef listinn er raðaður í öfuga röð. Þá þarf hver innsetning að flytja öll stök raðaða listans til hægri áður en hægt er að stinga inn nýja stakinu. Meðaltími innsetningarröðunar er einnig O(n2), og er hann því sjaldnast hagkvæmur við röðun á stærri listum. Hann er þó eitt af hröðustu röðunarreikniritunum fyrir lista með mjög fá stök, t.d. innan við 10.
Sorteringsalgoritme
Helga Aradóttir
Helga Aradóttir (um 1538 – 1614) var íslensk hefðarkona á 16. öld, kona Staðarhóls-Páls Jónssonar og húsfreyja á Staðarhóli í Saurbæ og Reykhólum. Hún var dóttir Ara Jónssonar lögmanns, sonar Jóns Arasonar biskups, og konu hans Halldóru Þorleifsdóttur Grímssonar sýslumanns á Möðruvöllum í Eyjafirði.
Eftir að faðir Helgu var tekinn af lífi 1550 ólst hún upp hjá Þórunni Jónsdóttur á Grund, föðursystur sinni. Hún var sögð uppivöðslusöm og ódæl, mjög skapmikil og er sagt að allt heimilisfólk á Grund hafi fagnað þegar hún fór þaðan. Páll Jónsson frá Svalbarði við Eyjafjörð var fáeinum árum eldri en Helga og urðu þau hrifin hvort af öðru á unglingsárum. Páll bað hennar en Þorleifur afi hennar sagði þvert nei. Páll hélt þó áfram að sækjast eftir ráðahagnum og orti eldheit ástarljóð til Helgu. Eitt þeirra hefst á ljóðlínunum: „Ég leit í einum garði / yfrið fagurt blóm.“
Hann hafði stuðning séra Sigurðar Jónssonar á Grenjaðarstað, föðurbróður Helgu. Sjálf sagðist hún vilja ganga með Páli ef það álitist jafnræði sitt því hún vildi ekki taka niður fyrir sig. Voru menn nefndir í dóm á Skriðu í Hörgárdal 1556 og úrskurðuðu þeir að jafnræði væri með Helgu og Páli því hann hafði þá komið höndum yfir Staðarhól í Saurbæ og bætt mjög hag sinn, en þó voru eignir hennar mun meiri. Var brúðkaup þeirra haldið á Grund rétt eftir nýár 1558. Fór miklum sögum af því hve heitar ástir þeirra voru og er sagt að þau hafi ekki risið úr rekkju í margar vikur eftir brúðkaupið. Ástarbríminn kulnaði þó fyrr en varði.
Ungu hjónin bjuggu fyrstu búskaparárin á Eyrarlandi í Eyjafirði og Einarsstöðum í Reykjadal. Þau fluttust svo vestur að Staðarhóli um 1562. Þar bjuggu þau þó ekki nema til 1570 en þá fluttu þau að Reykhólum, sem Páll átti einnig. Þá var sambúð þeirra farin að stirðna mjög, enda voru bæði mjög skapstór og ágjörn, drambsöm, stórlynd og ráðrík. Helga vildi sjálf ráða yfir þeim eignum sem hún hafði fært í búi, en það samþykkti Páll alls ekki. Hann var líka drykkfelldur og mjög stóryrtur og orðljótur og vandaði konu sinni ekki kveðjurnar þegar þau deildu. Sagt er að þegar hún hótaði einu sinni sem oftar að fara frá honum hafi hann ort:
Ástæðan fyrir þessu brölti Páls var að hann vildi fá lögskilnað frá Helgu, þar sem hann hafði fest ást á Halldóru Guðbrandsdóttur Þorlákssonar Hólabiskups, sem að vísu var um fjörutíu árum yngri en hann, og hafði hug á að giftast henni. Hún hafði þó engan áhuga á þeim ráðahag.
Börn þeirra Helgu og Páls voru Ragnheiður, sem fyrst giftist Gissuri Þorlákssyni sýslumanni á Núpi og síðar Sveini Símonarsyni presti í Holti í Önundarfirði, móðir Brynjólfs Sveinssonar biskups; Pétur, sýslumaður á Staðarhóli; og Elín, kona Björns Benediktssonar sýslumanns á Munkaþverá.
Hamilton Ricard
Hamilton Ricard (fæddur 12. janúar 1974) er kólumbískur fyrrverandi knattspyrnumaður. Hann spilaði 27 leiki og skoraði 5 mörk með landsliðinu.
Securitas (fyrirtæki)
Securitas er sænskt öryggisfyrirtæki sem stofnað var árið 1934 í Helsingborg og starfar í yfir 50 löndum. Höfuðstöðvar fyrirtækisins eru í Stokkhólmi.
Kvæmi
thumb|right|[[Fjóla 'Clear Crystals Apricot' (Viola x hybrida 'Clear Crystals Apricot')]] Kvæmi eða ræktunarafbrigði (yrki stundum notað sem samheiti) er afbrigði af jurt sem valið hefur verið til ræktunar vegna eftirsóttra eiginleika. Kvæmi getur verið ræktað upp eða byggst á vali úr villtri tegund. Ný kvæmi sem komið er upp geta verið skilgreind sem hugverk í yrkisrétti.
Kvæmi eru tilgreind með heiti innan einfaldra gæsalappa á eftir tegundarheiti (eða heiti yrkis) eða heiti ættkvíslar eða almennu heiti; Dæmi: Malus 'Granny Smith' (epli 'Granny Smith'), Lactuca sativa L. var. longifolia 'Parris Island Cos' (romaine-salat 'Parris Island Cos'). Heiti kvæmis er hluti af flokkunarfræði plöntunnar og fellur því ekki undir einkarétt seljanda, en auk heitis kvæmisins geta kvæmi frá tilteknum framleiðanda haft markaðsheiti sem þá er varið með sama hætti og vörumerki.
Kvæmi sem ræktuð eru með kynlausri æxlun eru kölluð klónar.
Laugarás (Árnessýsla)
Laugarás er þéttbýlisstaður í Bláskógabyggð í Árnessýslu. Jarðhiti svæðisins er nýttur til garðyrkju og grænmetisræktar þar. Brú yfir Hvítá, Iðubrúin, er við Laugarás.
Tenglar
Vefur um sögu Laugaráss
Sikileyska
Sikileyska (sicilianu) er rómanskt mál talað á Sikiley og eyjunum þar í kring á Ítalíu. Það er líka talað í suður- og miðhlutum Kalabríu, í suðurhlutum Apúlía, Salentó og Kampanía. UNESCO og Evrópusambandið viðurkenna sikileysku sem minnihlutamál. Sumir halda því fram að sikileyska sé elst rómanskra mála, en flestir málfræðingar eru ekki þeirrar skoðunar. Eins og öll önnur rómönsk mál á sikileyska rætur sínar að rekja til latínu.
Meirihluti Sikileyinga talar sikileysku, auk þeirra sem hafa flutt frá Sikiley til annarra landa. Fjölda mælenda er að finna í Bandaríkjunum, Kanada, Ástralíu og Argentínu. Málið er hvergi opinbert, jafnvel á Sikiley, og engin málnefnd er til sem kveður á um notkun þess. Hvatt hefur verið til kennslu á sikileysku í öllum skólum á eyjunni en þessar tilraunir hafa ekki náð árangri.
Mörg önnur tungumál hafa haft áhrif á sikileysku í gegnum tímann vegna stærðar eyjunnar miðað við aðrar eyjur í Miðjarðarhafinu og staðsetningar hennar. Elstu áhrifin má rekja til tíma Indóevrópumanna og merki um þau má ennþá finna í málinu í dag. Gríska, arabíska, normannafranska, katalónska og spænska hafa allar haft áhrif á sikileysku.
Sikileyska hefur nokkur sérstök einkenni sem greina hana frá öðrum rómönskm málum, t.d. er fjöldi samhljóða í málinu sem er ekki að finna annars staðar í ætt rómanskra mála. Mörg orð sem byrjuðu á -i í latínu hafa misst það í framstöðu, en það gerðist ekki í ítölsku, t.d. mpurtanti (í. importante „mikilvægur“) og ntirissanti (í. interessante „áhugaverður“). Ólíkt ítölsku er bara ein sögn yfir „að hafa“: aviri. Það er líka margir hættir og tíðir sagna sem eru notaðir öðruvísi en í ítölsku.
Grace Jones
Jones fæddist á Jamaíku, en flutti með fjölskyldu sinni til Syracuse í New York-fylki þegar hún var 13 ára. Hún hóf feril sem fyrirsæta í New York og vann síðan lengi í París fyrir tískufyrirtæki á borð við Yves St. Laurent og Kenzo og myndir af henni birtust á forsíðum Elle og Vogue. Hún vann meðal annars með ljósmyndurunum Jean-Paul Goude, Helmut Newton, Guy Bourdin og Hans Feurer, og varð vel þekkt fyrir einkennandi tvíkynja útlit og sterka andlitsdrætti.
Hangúl
Nútíma kóreska er skrifuð með kóreska stafrófinu (sem heitir hangúl, 한글, í Suður-Kóreu en chosŏn'gŭl, 조선글, í Norður-Kóreu). Nútíma kóreska er skrifuð frá vinstri til hægri (en líkt og með kínversku getur líka verið skrifuð lóðrétt, og eru þá lóðréttu línurnar frá hægri til vinstri). Hangúl (e. hangul) er stundum skrifað hangeul á ensku. Letrið styðst við 24 einfalda stafi (jamo) og 27 flóknari stafi sem búnir er til úr þeim einföldu.
Grace Jones
Árið 1977 hóf Jones tónlistarferil með samningi við Island Records. Hún varð ein af stjörnum diskótónlistarsenunnar í kringum klúbbinn Studio 54 í New York-borg. Snemma á 9. áratugnum flutti hún sig yfir í nýbylgjutónlist, með áhrifum frá reggíi, fönki, póstpönki og popptónlist, oft í samstarfi við grafíska hönnuðinn Jean-Paul Goude og jamaíska döbbdúettinn Sly & Robbie. Vinsælustu breiðskífur hennar eru Warm Leatherette (1980), Nightclubbing (1981) og Slave to the Rhythm (1985). Hún náði á topp 40 á breska smáskífulistanum með lögin „Pull Up to the Bumper“, „I've Seen That Face Before“, „Private Life“ og „Slave to the Rhythm“. Árið 1982 gaf hún út safn tónlistarmyndbanda, A One Man Show, í leikstjórn Goude.
Hangúl
Hangul var hannað á árunum 1443 og 1444 en kynnt fyrir kóresku þjóðinni árið 1446. Það var fyrir tilstilli þáverandi konung landsins, Sejong, að skriftin var hönnuð. Áður en hangúl kom til sögunnar töluðu Kóreumenn kóresku en skrifuðu mestmegnis á kínversku, sem er mjög frábrugðin kóresku. Stór hluti Kóreumanna var ólæs og þess vegna var það mikil bylting þegar byrjað var að rita kóresku með hangúl.
Grace Jones
Jones kom fram í nokkrum bandarískum B-myndum á 8. og 9. áratugnum. Árið 1984 lék hún í sinni fyrstu stórmynd, sem Zula í ævintýramyndinni Conan the Destroyer ásamt Arnold Schwarzenegger og Söruh Douglas. Í kjölfarið lék hún háskakvendið May Day í James Bond-myndinni Víg í sjónmáli (A View to a Kill) 1985. Árið 1986 lék hún vampíru í Vamp og bæði lék og átti lag í Eddie Murphy-myndinni Boomerang frá 1992. Hún lék ásamt Tim Curry í myndinni Wolf Girl árið 2001. Hún hlaut tilnefningu til Saturn-verðlaunanna fyrir leik sinn í Conan, Víg í sjónmáli og Vamp.
Hangúl
Þar sem hangúl hefur fá tákn er því t.d. mun auðveldara að hana læra stafróðið heldur en kínversku táknin. Sejong konungur er frægasti konungurinn í sögu Kóreu og prýðir 10.000 won seðilinn.
Hangul var þó notað saman við kínversk tákn (kölluð hanja á kóresku) að verulegu leyti fram til ársins 1970, en kínversku táknin voru þá gjarna notuð á eftir kóreskum orðum til útskýringar og virka sem hálfgerð orðabókarskýring. Nú er hangúl notað nær eingöngu bæði í Suður-Kóreu og Norður-Kóreu en þó kemur fyrir að Hanja er sett í sviga til að skýra orð nánar, til dæmis í fréttablöðum og ritgerðum.
Kóresk börn þurfa enn að læra mikla kínversku í grunnskólum en mikið af kóreskum orðaforða er tekinn úr kínversku.
Þess má einnig geta að fyrir utan Kóreumenn er indónesískur ættbálkur sem notar hangúl.
Hvert tákn í hangúl er kallað jamo. Til eru 29 tákn sem skiptast upp í
Þessum táknum er svo raðað saman þannig að mest eru þrjú jamo í einni samstæðu. Samstæðan myndar alltaf eitt atkvæði. Táknunum er raðað þannig upp að fyrst kemur samhljóði svo sérhljóði og síðast er skrifað endatákn sem er oftast líka samhljóði eða tvöfalt tákn. Skrifað er frá hægri til vinstri og frá toppi og niður innan samstæðunnar og sama á við um línur.
Hangul í Unicode
Það eru fjórar mismunandi leiðir til að skilgreina hangúl í Unicode. Maður getur valið hvort maður vill fá hvert tákn fyrir sig eða heila samstæðu og hvernig maður vill að hún birtist.
Jón Atli Jónasson
Verk
{| cellspacing="10" |
Chosenia arbutifolia
Chosenia arbutifolia (syn. Salix arbutifolia Pall.) er tegund trjáa af víðiætt Salicaceae, ættuð frá Kóreu, Sakalínfylki, Kamsjatka og austast í Rússlandi.
Ættkvíslarnafnið er dregið af Jóseon veldinu sem ríkti í Kóreu fram til 1897. Þetta er eina tegund ættkvíslarinnar Chosenia, en er talin til hinnar náskyldu ættkvíslar Salix af sumum höfundum.
Þetta er lauffellandi, vindfrjóvgað, víði-líkt tré, sem nær oftast 20 til 30 metra hæð, með súlulaga krónu og grábrúnan flagnandi börk. Laufin eru 5 til 8 sm löng og 1.5 til 2.3 sm breið, með mjög fíntenntum til nær heilum jaðri, og langydd í enda. Blómin eru hangandi í reklum 1 til 3 sm löngum. Trén eru einkynja (tréð er annaðhvort með karlblóm eða kvenblóm). Chosenia eru hraðvaxandi landnema-tré á sand- og malar- árbökkum.
SKF
150px|thumb|Höfuðstöðvar SKF í Gautaborg.
SKF er sænskt fyrirtæki sem framleiðir legur. Höfuðstöðvar fyrirtækisins eru í Gautaborg.
Tálknafjarðarlistinn
Tálknafjarðarlistinn var íslenskt stjórnmálaafl sem bauð fram til sveitarstjórnarkosninganna 2006 í Tálknafjarðarhreppi. Listinn fékk tvo menn kjörna í fimm manna sveitastjórn.
Fjaðureik
Fjaðureik (fræðiheiti: Quercus macrocarpa) er eikartegund ættuð frá mið og austur Bandaríkjunum, og austur og mið Kanada.
Estiven Vélez
Estiven Vélez (fæddur 9. febrúar 1982) er kólumbískur fyrrverandi knattspyrnumaður. Hann spilaði 15 leiki með landsliðinu.
Junior Jack
Junior Jack (fæddur Vito Lucente 31. ágúst 1971 á Ítalíu) er house-tónlistarmaður, upptökustjóri og plötusnúður. Hann hefur búið í Belgíu frá því að hann var táningur.
Ferill
Á yngri árum tók Lucente þátt í nokkrum sýru- og eurodance-verkefnum - gjarnan með Eric Imhauser. Frægastur varð hann þó þegar hann var upptökustjóri hljómsveitarinnar Benny B, með söngvaranum Amid Gharbaoui, DJ Daddy K og dansaranum Serge „Perfect“ Nuet. Lucente hætti í hljómsveitinni þegar tvær breiðskífur höfðu verið gefnar út.
Árið 1995 tók Lucente upp nafnið Mr. Jack (sem síðar breyttist í Junior Jack) og fór að fikta við house-tónlist. Smáskífur á borð við „My Feeling“, „Thrill Me (Such A Thrill)“, „E Samba“, „Stupidisco“ og „Da Hype“ komu honum aftur fram á sjónarsviðið. Lögin „My Feeling“ og „Stupidisco“ voru bæði sömpluð úr eldri lögum; „Saturday Love“ eftir Alexander O'Neal og Cherrelle, og „Dare Me“ með The Pointer Sisters. Nýjasta smáskífa Junior Jack var endurhljóðblanda af „Dare Me (Stupidisco)“. Lagið komst í 20. sæti breska smáskífulistans.
Fighting Shit
Fighting Shit var íslensk hljómsveit sem spilaði hratt harðkjarnapönk. Hljómsveitin var stofnuð árið 2003 og spilaði hún fyrst um sinn svokallað thrashcore en hefur með tímanum þróast út í að spila framsæknari harðkjarna.
Saga sveitarinnar
Árið 2003 langaði þá Kolbein Þór Þorgeirsson og Þóri Georg Jónsson að stofna harðkjarnahljómsveit sem spilaði hraðan og hráan harðkjarna. Fyrst um sinn deildu þeir húsnæði með íslensku pönk-sveitinni Innvortis og spilaði Þórir á trommur og Kolbeinn söng. Þeir fengu til liðs við sig Loft Einarsson á gítar, Ólaf Arnalds trommuleikara og loks Inga Erni Árnason, bassaleikara.
Nafn sveitarinnar varð til í gríni en hefur haldist frá fyrsta degi. Liðsmenn sveitarinnar segja það þó nokkuð táknrænt á vissan hátt þar sem við „berjumst öll við skít á hverjum degi“.
Þeir spiluðu sína fyrstu tónleika í Undirheimum FB með bandarísku harðkjarnasveitinni Stretch Arm Strong. Þar fluttu þeir lög af fyrstu plötu sinni, sem bar heitið Tuned For Thrash. Hún kom út árið 2003 og var gefin út af Hryðjuverk Records. Platan þótti hröð og lögin sutt, en stutt lög eru ofteinkennandi fyrir thrashcore tónlistarstefnuna.
Árið 2004 gáfu þeir svo út deiliskífu með metal-sveitinni Brothers Majere og bar hún titilinn Thrash vs. Metal.
Árið 2005 gáfu þeir svo út aðra deiliskífu með bresku sveitinni Dead After School og bar hún heitið Bothered. Á henni þóttu lögin nokkuð melódískari og framsæknari en áður. Skífan var gefin út af breska útgáfufyrirtækinu Cat N' Cakey Records.
Um vorið 2006 kom svo út það verk sem þykir framsæknast hingað til, „Forgotten Daughters, Abandoned Sons“. Sú pl ata var einnig gefin út af Cat N' Cakey Records.
2. deild karla í knattspyrnu 1989
Leikar í '''2. deild karla í knattspyrnu''' hófust í 35. sinn árið 1989.
Chosenia
Chosenia er ættkvísl af víðiætt.
Ættartré samkvæmt Catalogue of Life : Yfirleitt er þó bara Chosenia arbutifolia talin til ættkvíslarinnar.
Iðubrú
Iðubrú kallast í daglegu tali brú yfir Hvítá í Árnessýslu sem tengir saman bæinn Iðu og þéttbýlið Laugarás. Brúin er einbreið og kennd við bæinn Iðu sem er á suður-bakka árinnar. Brúin var opnuð fyrir umferð árið 1958 og kostaði allt í allt 26 miljónir.
Bræðurnir Ormsson
Bræðurnir Ormsson er fyrirtæki sem verslar með rafmagnsvörur og heimlistæki. Fyrirtækið var stofnað árið 1922, en hlaut núverandi nafn sitt árið 1923. Fyritækið er nú til húsa á tvemum stöðum í Reykjavík: í Lágmúla 8, Síðumúla 9.
Þann 22. desember árið 1922 negldi Eiríkur Ormsson, stofnandi fyrirtækisins, skilti á húsnæði sem hann hafði til umráða á Óðinsgötu 25. Á því stóð: Rafvéla- og mælaviðgerðir, Eiríkur Ormsson. Er það talið vera upphaf fyrirtækisins.
Meat Loaf
thumb|Meatloaf 1971. thumb|Meat Loaf 2009. thumb|Meat Loaf, New York, 2004. Michael Lee Aday (fæddur Marvin Lee Aday; september 27, 1947 í Dallas– dáinn í Nashville janúar 20, 2022), þekktur undir sviðsnafninu Meat Loaf, var bandarískur söngvari og leikari. Hann var þekktur fyrir leikræna tilburði sína og kraftmikla rödd. Á tónlistarsviðinu gat hann sér frægðar fyrir Bat Out of Hell-þríleikinn — Bat Out of Hell (1977), Bat Out of Hell II: Back into Hell (1993) og Bat Out of Hell III: The Monster Is Loose (2006)  sem hann samdi með vini sínum Jim Steinman. Hann vann Grammy-verðlaun fyrir lagið I'd Do Anything for Love árið 1993. Á kvikmyndasviðinu var hann með eftirminnileg hlutverk í The Rocky Horror Picture Show (1975) og Fight Club (1999). Aday lést árið 2022 vegna fylgikvilla COVID-19. Önnur dætra hans, Pearl, er gift gítaleikara Anthrax.
Loðinn af Bakka
Loðinn af Bakka var norskur maður sem var lögmaður á Íslandi árið 1301. Honum má ekki rugla saman við Loðin lepp, sem kom til Íslands með Jónsbók árið 1280.
Loðinn var úr Þrændalögum og hefur verið af höfðingjaættum. Í annálum segir að hann hafi fallið í ónáð ásamt fleiri herramönnum í Þrándheimi 1293 og verið gerður útlægur til Íslands; „var sendur út Bakka-Loðinn til Íslands, vorðinn útlagi Noregs konúngs“, segir í Skálholtsannál. Ekkert er vitað um veru hans hér þá en hann hefur komist aftur í náðina þegar Hákon háleggur tók við konungdæmi 1299 og vorið 1301 birtist hann hér ásamt Bárði Högnasyni og Álfi úr Króki, sérlegum sendimanni konungs. Hafði Hákon útnefnt þá Loðin og Bárð lögmenn og kann að vera að þeir hafi verið valdir í það hlutverk vegna þess að báðir voru kunnugir á Íslandi. Var það í fyrsta skipti sem konungur tók sér vald til að skipa íslenska embættismenn og tók hann ekkert tillit til þess að fyrir voru lögmenn sem Íslendingar höfðu sjálfir kosið ári áður.
Áttu lögmennirnir og sendimaðurinn meðal annars að sjá til þess að konungur yrði hylltur af Íslendingum. Ekkert varð þó af því, Íslendingar tóku sendingunni illa. Þremenningarnir fóru úr landi um haustið og Loðinn skilaði lögsagnarumboði sínu til konungs svo að hann var ekki lögmaður nema þetta eina ár. Snorri Markússon tók við af Loðni.
Principia Mathematica
Principia Mathematica (Lögmál stræðfræðinnar) er þriggja binda rit um undirstöður stærðfræðinnar eftir Alfred North Whitehead og Bertrand Russell sem var gefin út árið 1910, 1912 og 1913.
Litlu-Antillaeyjar
thumb|[[Kort sem sýnir staðsetningu Litlu-Antillaeyja]] Litlu-Antillaeyjar eru eyjaklasi í Antillaeyjaklasanum sem, ásamt Bahamaeyjum, mynda Vestur-Indíur. Litlu-Antillaeyjar eru löng röð lítilla eyja sem liggur frá norðri til suðurs og myndar austurmörk Karíbahafsins við Atlantshaf.
Litlu-Antillaeyjum er stundum skipt í Kulborðseyjar (suður) og Hléborðseyjar (norður) þar sem ríkjandi staðvindar blása frá suðri til norðurs.
Eyjarnar eru (frá norðri til suðurs):
Phyllostachys aureosulcata
Phyllostachys aureosulcata, gulgrópar bambus, er harðgerður skriðull bambus með áberandi gula gróp í stönglunum sem er oft ræktaður til skrauts.
Lýsing
Þessi bambus getur náð 9m hæð með stönglum sem ná um 4 sm. í ummál. Á svæðum þar sem meðal lágmarkshiti er yfir -15°C, getur hann náð 14m hæð, með ummál að 6,5 sm. Aðalform tegundarinnar hefur dökkgræna stöngla með gulri gróp. Brumhlífar stönglanna eru fjólugrænar oft með gulri rönd. Neðri hlutar stönglanna eiga til að svigna í sikksakk.
Útbreiðsla
Þessi bambus vex á svæðum frá heittempruðu belti til tempraðs beltis og þolir lágan vetrarhita betur en flestir aðrir bambusar, verandi einn af harðgerðustu bambusunum í ættkvíslinni Phyllostachys. Utan náttúrulegs útbreiðslusvæðis tegundarinnar og og þar sem kaldasti mánuður hefur meðalhita neðan -4°C (25°F), eru laufin ekki sígræn og geta gulnað og fallið.
Á svæðum með verulega köldum vetrum (USDA svæði 4 eða kaldari) í nyrðri hluta Bandaríkjanna, norður Asíu, og öðrum köldum svæðum, deyr allur yfirvöxtur ef hiti helst undir -18°C (0°F) í lengri tíma en mun vaxa upp aftur að vori upp í 1,8 til 2,4m, jafnvel þó hiti hafi farið niður í -34°C (-30°F).
Phyllostachys aureosulcata er algengur bambus í Bandaríkjunum, Evrópu, Asíu og hlutum Ástralíu. Í Kína er hann ræktaður í Bejing og héröðunum Henan, Jiangsu og Zhejiang.
Notkun
Rætaður aðallega til skrauts, er þessi tegund ein sú besta til framleiðslu á ætum bambussprotum, laus við óþægilegt bragð jafnvel hrár. Kröftug útbreiðsla, með uppréttan vöxt sem er góður í gerði.
Theodore Kaczynski
thumb|Theodore John Kaczynski. Theodore John Kaczynski („Ted“) (fæddur 22. maí 1942; d. 10. júní 2023), einnig þekktur undir viðurnefninu unabomber var bandarískur stærðfræðingur sem er alræmdur fyrir öfgakennda herferð sína gegn nútíma tæknisamfélagi ásamt því að senda bréfasprengjur til fjölmargra háskóla og flugfélaga á árunum 1978 til 1995. Hann drap þrjá og særði 23.
Í riti sínu „Iðnsamfélag og framtíð þess“ (einnig þekkt sem „Unabomber stefnulýsingin“) staðhæfir hann að gjörðir sínar hafi verið nauðsynlegar til þess að draga athygli fólks að þeirri sýn sinni hversu hættuleg nútíma tækniþróun er orðin manninum. Kaczynski vann að árásum sínum í von um að hvetja aðra til að berjast gegn því sem hann kallaði „stöðugt tækniokur“ og álítur vera að leggja mannkynið undir sig. Því hefur verið haldið fram að leitin að Theodore Kaczynski sé sú dýrasta í sögu bandarísku Alríkislögreglunar FBI.
Ævisaga
Kaczynski fæddist í Chicago og foreldrar hans, Theodore Richard Kaczynski og Wanda Theresa Dombek, voru af pólskum ættum. Móðir hans var kennari en faðir hans starfaði við bjúgnagerð.
Frá fyrsta til fjórða bekkjar gekk Kaczynski í Sherman Elementary skólann í Chicago. Hann kláraði svo fimmta til áttunda bekk í Evergreen Park Central. Greindarpróf sem hann tók í fimmta bekk leiddu að þeirri niðurstöðu að hann gæti sleppt sjötta bekk og farið beint í þann sjöunda. Samkvæmt nokkrum greindarprófum hafði hann töluvert háa greindarvísitölu og foreldrum hans var sagt að sonur þeirra væri snillingur. Hann segir sjálfur að greindarvísitala sín hafi mælist á milli 160 og 170. En niðurstöður greindarprófanna sem hann tók í æsku hafa ekki fengist birtar opinberlega. Kaczynski segir sjálfur að það að hafa hoppað upp um bekk hafi haft veigamikil áhrif á líf sitt. Hann man eftir sér mjög utanveltu innan um alla eldri nemendurna og segist hafa þurft að þola bæði stríðni og svívirðingar frá þeim. Móðir hans, Wanda Kaczynski, hafði svo miklar áhyggjur félagslegum þroska hans að hún hugleiddi að skrá hann í félagsfræðirannsókn á vegum Bruno Bettelheim sem gekk út á að rannsaka hegðun einhverfra barna. Hann á að hafa óttast bæði annað fólk og byggingar, og hann lék sér heldur einn en innan um önnur börn. Hann náði hinsvegar að mynda vinatengsl við greindarskertan strák, en það voru í raun einu tengsl hans við önnur börn í æsku.
Kaczynski var dæmdur í ævilangt fangelsi án möguleika á náðun seinna meir. Hann var lokaður inni í Administrative Maximum Facility supermax in Florence, Colorado.
Kaczynski lést árið 2023 en hann var með krabbamein á lokastigi. Hann er talinn hafa svipt sig lífi.
Nino Bule
Nino Bule (fæddur 19. mars 1976) er króatískur fyrrverandi knattspyrnumaður. Hann spilaði 3 leiki með landsliðinu.
Þórður Tómasson
thumb|Þórður Tómasson, 2007. Þórður Tómasson (f. 28. apríl 1921- d. 27. janúar 2022) var íslenskur safnvörður. Þórður var frumkvöðull við stofnun Byggðasafnsins í Skógum undir Eyjafjöllum og var safnvörður þess um áratuga skeið. Þórður skrifaði fjölda bóka um þjóðfræði. Hann var gerður að heiðursdoktor við heimspekideild Háskóla Íslands árið 2001. Hundrað ára gaf hann út síðustu bók sína, Stóruborg.
Tenglar
Þórður í Skógum látinn - RÚV
1. deild karla í knattspyrnu 1984
Árið 1984 var Íslandsmótið í knattspyrnu haldið í 73. skipti. ÍA vann sinn 12. titil. Tíu lið tóku þátt. Þetta ár var 3. stiga reglan tekin í notkun. Lið fékk 3 stig fyrir sigur í staðin fyrir 2, en sú regla hafði verið við lýði frá stofnun deildarinnar.
Markahæstu menn
Skoruð voru 232 mörk, eða 2,578 mörk að meðaltali í leik.
Hrannar Már Gunnarsson
Hrannar Már Gunnarsson (fæddur 5. apríl 1988) er lögfræðingur frá lagadeild Háskóla Íslands og er lögfræðingur BSRB. Hann var áður lögfræðingur Neytendasamtakanna um árabil og hefur átt sæti í úrskurðarnefndum, starfshópum og ráðum á sviði neytendaréttar og vinnuréttar. Hrannar var virkur í félagslífi Borgarholtsskóla og var m.a. í ræðuliði skólans sem fór alla leið í úrslit MORFÍs árið 2007 en laut í lægra hald fyrir ræðuliði Menntaskólans við Hamrahlíð. Árið 2014 var Hrannar einn af umsækjendum um stöðu útvarpsstjóra RÚV ohf.
Hrannar er stuðningsmaður Víkings og situr í stjórn knattspyrnudeildar félagsins.
Hrannar skrifaði BA ritgerð á sviði skaðabótaréttar sem bar heitið Hæstiréttur og hálkuslysin en meistararitgerð hans var á sviði leiguréttar.
Veróna
thumb|Verona. thumb|Séð yfir Veróna og ána Adige thumb|right|Verönd Júlíu er einn vinsælasti ferðamannastaður borgarinnar
Velleius Paterculus
Gaius Velleius Paterculus (um 19 f.Kr. – um 31 e.Kr.) var rómverskur sagnaritari.
Veróna
Veróna er borg á norðanverðri Ítalíu með rúmlega 260 þúsund íbúa (2022). Í borginni gerist harmleikurinn um Rómeó og Júlíu.
Velleius Paterculus
Velleius samdi ágrip af sögu Rómaveldis í tveimur bókum og tileinkaði Marcusi Viniciusi. Ritið fer yfir sögu (og forsögu) Rómverja frá falli Tróju til dauða Liviu árið 29 e.Kr. Í fyrstu bók er fjallað um tímann fram að falli Karþagó árið 146 f.Kr. en hluta vantar úr fyrstu bók, þar á meðal upphaf hennar. Í seinni bókinni, einkum þar sem segir frá dauða Caesars árið 44 f.Kr. og fram að dauða Augustusar árið 14 e.Kr., er umfjöllun Velleiusar miklu ýtarlegri.
Veróna
Orðsifjafræði
Uppruni nafnsins er ekki þekktur og helstu tilgátur um hvernig það varð til eru annars vegar að gallahöfðinginn Brenno, goðsagnakenndur stofnandi borgarinnar, hafi gefið hinum nýstofnaða bæ heitið Vae Roma, sem mun þýða "óheill til Rómar" fremur en vegurinn til Rómar, þar sem hann var í herleiðangri gegn Róm. Ellegar að heitið sé leitt af höfðingja og þá helst Verus Antonius Pius eða  Marcus Antonius Verus
Víðerfðmengjafræði
Viðerfðamengjafræði miðar að því að beita verkfærum og nálgunum erfðamengjafræðinnar til að rannsaka eiginleika lífverusamfélaga. Áherslan hefur verið mest á smásæjar og óræktanlegar örverur, veirur, sveppi og frumdýr. Aðferðirnar hafa nýst við rannsóknir á samlífislífverum, iðra- og húðbakteríusamfélögum, innanfrumusníklum og fleiri samfélögum.
Fræðigreinin hefur haslað sér völl á undanförnum áratug. Dæmi um öflugan hóp á þessu sviði er hópur Peer Bork við EMBL í Heidelberg.
Vesturfrísnesku eyjarnar
Vesturfrísnesku eyjarnar (hollenska: Waddeneilanden) eru eyjaklasi í Vaðhafinu undan norðurströnd Hollands og tilheyra Hollandi. Aðaleyjarnar eru fimm og eru þær allar í byggð. Eyjarnar mynda beina línu við Austurfrísnesku eyjarnar, sem tilheyra Þýskalandi. Auk þeirra eru einnig til Norðurfrísnesku eyjarnar sem tilheyra Þýskalandi og Danmörku.
Jarðfræði
Eyjarnar mynduðust við hreyfingar sjávar, þannig að sandrif hlóðust upp í Vaðhafinu. Þessi rif stækkuðu með tímanum og náði gróður að skjóta þar rótum. Því liggja eyjarnar í beinni línu, nema Texel sem liggur frá norðaustri til suðvesturs. Sökum hafstrauma hreyfast eyjarnar smátt og smátt í austurátt, þ.e. það brotnar af þeim að vestan og hleðst á austurendann. Slíkar hreyfingar taka hins vegar langan tíma. Norðurströnd eyjanna er að mestu úr sandi, en suðurströndin úr leir. Þegar fjarar út koma víðáttumiklar leirur í ljós, þannig að hægt er að ganga marga kílómetra til suðurs, jafnvel allt til meginlandsins. Þar er boðið upp á gönguferð til eyjarinnar Schiermonnikoog með vönum leiðsögumanni. Á milli eyjanna eru sterkir straumar þar sem sjór þrýstist ýmist til norðurs þegar fjarar út, eða til suðurs þegar flæðir að.
Eyjarnar
thumb|Kort af Vesturfrísnesku eyjunum Megineyjarnar eru fimm að tölu og eru allar í byggð. Auk þeirra eru smærri eyjar og rif sem flestar eru friðaðar vegna náttúrunnar. Þar verpa fuglar í stórum stíl og í mörgum þeirra kæpa selir. Eyjarnar tilheyra flestar héraðinu Fríslandi, nema Texel sem tilheyrir Norður-Hollandi. Listi yfir Vesturfrísnesku eyjarnar eftir stærð:
Óbyggðar eyjar. Tölusetningin er af myndinni að ofan:
American Typewriter
201px|thumb|Sýnishorn af American Typewriter.
American Typewriter er stafagerð frá árinu 1974 eftir Joel Kaden og Tony Stan. Letrið er byggt á hönnun ákveðins ritvélastíls. Fólk notar American Typewriter oft til þess að fá gamaldags og persónulega tilfinningu í verk sín.
Harry Potter og viskusteinninn
Harry Potter og viskusteinninn er fyrsta bókin um galdrastrákinn Harry Potter eftir J.K. Rowling. Bókin kom út á íslensku árið 1999 en heitir á frummálinu Harry Potter and the Philosopher's Stone og kom út árið 1997 í Bretlandi. Bókaútgáfan Bjartur gaf bókina út á Íslandi.
Wulffmorgenthaler
Wulffmorgenthaler eru myndasögur sem birtst hafa á Netinu eftir Danina Anders Morgenthaler (myndir) og Mikael Wulff (texti). Myndasagan hóf göngu sína á hönnunargáttinni k10k.net en færði sig fljótlega yfir á eigið lén. Hún hefur einnig birst í danska tímaritinu Kaskelot og dagblaðinu Politiken.
Harry Potter og viskusteinninn
Kvikmynd eftir bókinni var frumsýnd árið 2001. Daniel Radcliffe, Rupert Grint og Emma Watson fóru með aðalhlutverkin.
Wulffmorgenthaler
Myndasagan hefur sérstakan stíl sem minnir eilítið á Far Side eftir Gary Larson og notar, líkt og Larson, mennsk dýr. Hver saga er sögð í einum ramma. Húmorinn er oft bæði kaldhæðinn og ofbeldisfullur.
Harry Potter og viskusteinninn
Sagan fjallar um galdrastrákin Harry Potter sem býr hjá Vernon og Petunia Dursley frændfólki sínu. Sonur Vernon og Petunia heitir Dudley og kemur illa fram við Harry. Dudley er dekraður og leiðinlegur og þarf Harry að sofa í skáp undir stiganum. Yfir árin fékk Harry mörg bréf í pósti en Dursley hjónin földu þau frá Harry og sögðu honum ekki að hann væri galdrakarl. Þegar Harry varð ellefu ára kom galdrakarlinn Hagrid og fór með hann til Hogwarts, skóla galdra og seiða. Þar kemst Harry um ævi sína. Hann fréttir um Voldemort, öflugan, illan galdramann sem drap foreldra Harrys. Harry kemst á sporið um viskusteinin, steinn sem gefur manni eilíft líf. Hann heldur að Voldemort ætli að stela honum og fer að leita að honum sjálfur. Þegar hann finnur steinin er Voldemort þegar þar. Voldemort yfirbugar Harry en Dumbledore, skólastjóri Hogwarts, bjargar honum á síðustu stundu. Bókin endar á því að Harry fer aftur til ættingja sinna í sumarfrí.
Wulffmorgenthaler
Sjónvarpsþættirnir
Vorið 2005 voru svo framleiddir sjónvarpsþættir með sama nafni af Zentropa, framleiðslufyrirtæki Lars von Trier, fyrir Danska ríkisútvarpið (DR2) þar sem höfundar myndasögunnar sitja í leikmynd sem minnir á barnaþætti og fá til sín þekktar persónur úr myndasögunni eins og íkornann Magrit og bláa flóðhestinn Dolph. Inn á milli eru svo föst innslög um fornleifafræðingana Ansgar og Loke, spurningaþáttinn Vupti úr safni sjónvarpsins, Túkandrenginn sem er 28% fugl og skólaljósmyndarann Bent.
Um haustið var framleidd ný þáttaröð, Dolph og Wulff, sem í þetta sinn snerist aðallega um flóðhestinn og Wulff sem búa til þemaþætti um hluti eins og skemmtanabransann og dönsk stjórnmál. Þessari þáttaröð var síðan fylgt eftir með Dolph og Wulff og venner vorið 2006 þar sem uppsetningin er spjallþáttur í sjónvarpssal og þar sem fleiri dýr úr myndasögunni birtast.
Harry Potter og viskusteinninn
Gerð bókarinnar
Árið 1990 langaði J. K. Rowling, höfund bókarinnar, að flytja inn með kærasta sínum í íbúð í Manchester: „eina helgi eftir að ég var búin að vera leita að íbúð, tók ég lest aftur til London alein og allt í einu datt mér hugmyndina á bakvið Harry Potter... Mjór, lítill, svarthærður strákur og mér fannst hann alltaf verða meiri og meiri galdramaður... Ég byrjaði að skrifa 'Viskusteinin' það kvöld. Reyndar eru fyrstu blaðsíðurnar sem ég skrifaði ekki nálægt því lík því sem það varð að.“ Þegar móðir Rowling lést var hún sorgmædd og færði þannig eigin sárindi yfir á munaðarleysingjann Harry. Eftir fæðingu fyrsta barns hennar, Jessicu, sendi hún fyrstu kaflana sína, fann umboðsmann í annarri tilraun, og árið 1996 fékk hún söguna samþykkta af Bloomsbury, sem gaf bókina út árið eftir.
Byrjunin
Bókinn byrjar á því að Galdraheimurinn er að halda upp á það að Voldemort sé fallinn, sem er vondur, kraftmikill galdramaður. Eftir að hann drap Lily Potter og James Potter, reynir Voldemort að myrða eins árs son þeirra, Harry Potter. Bölvunin snerist gegn Voldemort og eyðilagði líkama hans. Þá skildi hún eftir eldingarlaga ör á enninu á Harry. Harry er settur í fóstur hjá ættingjum sem eru muggar (ekki galdramenn), Dursley-fjölskyldunni.
Næst hefst frásögnin rétt fyrir 11 ára afmæli Harrys. Þá hafði Dursley-fjölskyldan leynt honum því að hann væri galdramaður. Rubeus Hagrid, starfsmaður Hogwartskóla, færir honum bréf um að honum hafi veitt skólavist í skólanum. Harry fréttir það hjá Hagrid að hann sé galdramaður og byrjar í skólanum mánuði síðar. Í Hogwarthraðlestinni hittir hann verðandi vini sína í fyrsta skipti, þau Ron Weasley og Hermione Granger.
Koma til Hogwart
Nýnemar í Hogwart þurfa að láta flokka sig við komuna en flokkunarhatturinn sér um það. Harry, Ron og Hermione fara öll í Gryffindor-heimavistina á meðan aðal fjendur þeirra, Draco Malfoy, Crabbe og Goyle fara í Slytherin. Jafnframt kemst Harry í Quidditch-lið heimavistar sinnar, og verður þar með yngsti leitari í meira en öld.
Stuttu eftir að skólinn hefst uppgötvast að brotist hefur verið inn í Gringott, galdrabankann. Einnig uppgötvar þríeykið í Gryffindor að hinn þríhöfða hundur Hnoðri (e. Fluffy) gætir hlera á hinni forboðnu þriðju hæð.
Grunsemdir
Á jólunum fær Harry huliðsskikkju föður sína frá ónefndum aðila. Hann uppgötvar líka spegil hinstu þráar, skrýtinn spegil sem sýnir ekki bara Harry, heldur Harry umkringdan allri fjölskyldu sinni. Stuttu eftir það fær Harry að vita að Nicolas Flamel er maðurinn sem bjó til viskusteininn, stein sem gefur eilíft líf.
Harry sér Snape yfirheyra Quirrell prófessor, kennara í vörnum gegn myrku öflunum, hvernig á að komast fram hjá Hnoðra, sem sannfærir Harry, Ron og Hermione að Snape sé að reyna stela steininum til að Voldemort komist aftur til valda. Þríeykið kemst að því að Hagrid „ættleiddi“ drekaegg, og stuttu seinna klekst úr því drekaunginn Norbert. Úr því að ræktun þessarar drekategundar er bönnuð sannfæra krakkarnir Hagrid um að láta Charlie, eldri bróður Ron sem er drekahirðir, um haldið á Norbert og þannig getur hann umgengist aðra dreka. Harry og Hermione er refsað fyrir að vera úti með eftirsetu hjá Hagrid í forboðna skóginum. Harry sér hettuklædda veru drekka blóð úr særðum einhyrningi. Kentárinn Flórens segir Harry að þessi vera sé í rauninni Voldemort.
Viskusteinninn
Hagrid segir Harry, Ron og Hermione hvernig á að komast framhjá Hnoðra og þau flýta sér að segja Dumbledore hvað þau vita, en hann er ekki við. Þau voru alveg viss um að Dumbledore hafi verið lokkaður út úr skólanum á meðan til að Snape gæti stolið steininum. Þríeykið ákveður að vera á undan að ná í steininn. Þau þurfa að komast framhjá mörgum galdra-hindrunum, t.d fljúgandi lyklum, risa-galdratafli og fleira. Harry er eini sem heldur áfram og finnur þar Quirrell prófessor, en ekki Snape, sem er á eftir steininum. Síðasta hindrunin er Draumaspegillinn. Quirrell neyðir Harry til að finna steininn en hann dettur í vasa hans. Voldemort, sem hafði vald á Quirrell, sýndi sig þá aftan í hnakka hans og reynir að ráðast á Harry sem sleppur. Dumbledore birtist í tæka tíð, Voldemort flýr en Quirrell deyr.
Lok bókar
Dumbledore staðfestir fyrir Harry að móðir hans dó þegar hún reyndi að vernda Harry fyrir Voldemort, þegar hann var lítill. Ást hennar á Harry var svo sterk og hrein að hún gerði gamla galdravörn fyrir Harry á móti bölvunum Voldemort. Dumbledore útskýrir líka að viskusteinninn var eyðilagður til þess að forða framtíðarvandamálum eins og þessum. Hann segir Harry að aðeins þeir sem vildu steininn til að verja hann en ekki til að nota hann mundu ná honum úr speglinum, það er ástæðan fyrir að Harry náði steininum.
Á endanum á fyrsta ári Harrys, reynist Harry hetja og Dumbledore gefur honum fá „síðustu-mínútu-stig“ og Ron, Hermione og Neville, svo að Gryffindor vinnur heimavistarbikarinn, og þar með endar sigurganga Slytherin sem hafði unnið síðustu 6 árin
Laugarás
Laugarás getur átt við
Gylfi Sigfússon
Gylfi Sigfússon (fæddur í Vestmannaeyjum 23. febrúar 1961) er íslenskur viðskiptafræðingur og fyrrverandi forstjóri Eimskips.
Hann var framkvæmdastjóri hjá Tollvörugeymslunni hf (TVG) frá 1990-1996, framkvæmdastjóri hjá Ambrosio Shipping Inc, Chesapeake,VA, USA síðar Eimskip Logistics Inc frá 1996-2007, Forstjóri Eimskip USA og Kanada frá árinu 2007. Forstjóri Eimskipafélags Íslands frá 2008-2018. Varaformaður Viðskiptaráðs Íslands 2014-2018, Varaformaður Amerísk-Íslenska Viðskiptaráðsins (AMIS) 2012-2018 og formaður frá 2019. Í stjórn Íslensk-Ameríska og Íslensk-Kanadíska frá árinu 2006. Í stjórn ýmissa félaga Eimskipafélagsins utan Íslands.
Gylfi hefur setið í stjórnum knattspyrnufélaganna Fram, Víkings Reykjavík og Ungmennafélagsins Víkverja.
Hann hefur verið virkur í starfi Arctic Circle-ráðstefnunnar frá stofnun hennar.
Þorgeir Jónsson
Þorgeir Jónsson (f. 7. desember 1903, d. 5. janúar 1989 ) var íslenskur glímukappi og hestamaður í Gufunesi, Reykjavík. Árið 1927 varð hann glímukongur Íslands, Íslandsmeistari í kúluvarpi og kringlukasti.
Skófla
thumb|right|150px|Tvær skóflur; stunguskófla (vinstri) fyrir fastan jarðveg en sú til hægri er fyrir laus efni Skófla er handverkfæri með skafti á öðrum enda og flötu eða hvelfdu járnblaði á hinum, notuð til moksturs eða til að stinga upp jarðveg, grafa upp fornleifar eða jarða lík. Einnig eru vélskóflur á ýmsum vinnuvélum eins og skurðgröfum. Skófla er aldagamalt verkfæri, líklegast frá steinöld.
Núnavút
thumb|right|Lega Núnavút. thumb|right|Fáni Núnavút. thumbnail|Bærinn Pangnirtung, Nunavut. thumbnail|Túndra í Kugluktuk, Nunavut. Núnavút (inuítamál: ᓄᓇᕗᑦ) er stærsta og yngsta hérað Kanada. Það var skilið frá Norðvesturhéruðunum þann 1. apríl 1999 og var það fyrsta meiriháttar breytingin á stjórnsýsluskipan Kanada frá því að Nýfundnaland var innlimað árið 1949. Núnavút þýðir „land okkar“ á inúktitút.
Núnavút er 1.932.255 ferkílómetrar að stærð. Það nær yfir stóran hluta fastalands Norður-Kanada og flestar heimskautaeyjarnar þar fyrir norðan, sem gerir það að fimmta stærsta sjálfstjórnarhéraði í heimi. Núnavút er eitt strjálbýlasta landsvæði heims. Íbúarnir eru taldir vera rúmlega 39.000 (2019), flestir inúítar, og búa dreift á svæði sem er á stærð við Vestur-Evrópu, eða um 0,015 íbúar á ferkílómetra. Í Núnavút er nyrsta varanlega byggða ból í heimi, Alert.
Bærinn Iqaluit (áður Frobisher Bay) á Baffinslandi, á austanverðu svæðinu, var kosinn höfuðstaður héraðsins í atkvæðagreiðslu árið 1995. Aðrir helstu þéttbýlisstaðir eru Rankin Inlet og Cambridge Bay. Þrjár af tíu stærstu eyjum í heimi (Baffinsland, Viktoríueyja og Ellesmere-eyja) tilheyra Núnavút að öllu eða mestu leyti, auk fjölda smærri eyja. Hæsti tindurinn er Barbeau Peak (2.616 m) á Ellesmere-eyju.
Saga
Hudson Bay-verslunarfélagið setti upp verslunarstöðvar á allmörgum stöðum á 19. og 20. öld og eru sumar þeirra enn til sem þorp. Um og eftir miðja 20. öld hvatti Kanadastjórn inuíta mjög til þess að taka sér fasta búsetu og kom þá um leið upp ýmiss konar þjónustu í byggðakjörnum. Nú er byggðin í Núnavút að mestu bundin við bæi og þorp. Stærstu bæirnir, auk Iqaluit, eru Rankin Inlet og Arviat, báðir með rúmlega 2000 íbúa.
Hugmyndir um að inuítar fengju hluta af Norðvesturhéruðunum sem sérstakt sjálfstjórnarhérað kviknuðu árið 1976 og árið 1982 var stofnun slíks héraðs samþykkt í atkvæðagreiðslu þar. Núnavút hlaut svo formlega sjálfstjórn 1. apríl 1999. Á þingi Núnavút sitja 19 þingmenn sem kosnir eru einstaklingskosningu því engir flokkar eru þar starfandi. Þingið kýs forsætisráðherra. Íbúar Núnavút kjósa einn fulltrúa á Kanadaþing og er héraðið því víðáttumesta kjördæmi í heimi.
Sigurður Guðmundsson (lögmaður á Svalbarði)
Sigurður Guðmundsson (d. 1378?) var íslenskur lögmaður á 14. öld. Hann bjó á Svalbarði á Svalbarðsströnd.
Sigurður var sonur Guðmundar Sigurðssonar lögmanns og líklega konu hans, Gróu Oddsdóttur. Hann var tvívegis lögmaður sunnan og austan, fyrst árið 1358 og síðan aftur 1376-1377. Árið 1377 fóru lögmennirnir, Sigurður og Þorsteinn Eyjólfsson, um landið og létu hylla Magnús konung og síðan var honum svarið land á Alþingi. Sigurður lagði niður lögsögn eftir þingið og hefur líklega dáið skömmu síðar.
Kirkja hins sanna Jesú
Kirkja hins sanna Jesú (真耶穌教會) er sjálfstæð kirkjudeild stofnuð í Peking í Kína árið 1917. Meðlimir kirkjunnar eru um 1,5 milljónir í öllum heimsálfum. Kirkjan er kínverskt afbrigði af Hvítasunnuhreyfingunni innan kristinnar trúar, sem kom fram á byrjun 20. aldar. Árið 1967 var Alþjóðaráð Kirkju hins sanna Jesú stofnað í Los Angeles í Bandaríkjunum.
Fimm grunnkenningar
Kirkja hins sanna Jesú byggir á fimm grunnkenningum. Þær eru eftirfarandi:
Igor Cvitanović
Igor Cvitanović (fæddur 1. nóvember 1970) er króatískur fyrrverandi knattspyrnumaður. Hann spilaði 29 leiki og skoraði 4 mörk með landsliðinu.
Stóru-Antillaeyjar
thumb|right|Kort sem sýnir Stóru-Antillaeyjar. Stóru-Antillaeyjar eru eyjaklasi á norðurmörkum Karíbahafsins, og telst til Vestur-Indía, ásamt Litlu-Antillaeyjum og Bahamaeyjum.
Til Stóru-Antillaeyja teljast:
Þórður Egilsson
Þórður Egilsson var íslenskur lögmaður á 14. öld.
Þórður var launsonur Egils Sölmundarsonar í Reykholti, systursonar Snorra Sturlusonar, en móðir hans hét Þórunn Valgarðsdóttir. Hann varð lögmaður sunnan og austan 1341 en sagði af sér 1346. Hann varð svo aftur lögmaður 1352 og gegndi því embætti til 1357. Fátt er vitað um þórð og ekkert um kvonfang hans eða börn. Hann hefur líklega verið sá Þórður lögmaður sem annálar segja hafa farið til Grænlands 1343.